**Antimakos fra Kolofon** var en gresk episk og elegisk poet og grammatiker fra bystaten Kolofon i Jonia på kysten av Anatolia, eller kanskje fra Klaros ved samme kyst. Fødselsdato og dødsfall er ukjent, men hans virketid var i tiden rundt 400 f.Kr. Antimakos var grunnleggeren av den lærde episke poesi, og en forløper av den aleksandrinske skole hvor dens litteraturforskere ga ham en plass ved siden av Homer. Han forberedte også en kritisk utgave av homeriske dikt. Han må ikke forveksles med Antimakos fra Teos, en langt tidligere poet hvor det tapte sykliske eposet *Epigoni* åpenbart ble tilskrevet, men det kan skyldes en forvirring.

Knapt noe er kjent om hans liv. Hans poetiske anstrengelser synes ikke verdsatt i samtiden, men han mottok oppmuntring fra sin yngre samtidig Platon:

«Da Antimakos fra Kolofon og en bestemt Nikeratos av Herakleia tevlet i poesi ved Lysandreia i hans (Lysandros) ære, ga han prisen til Nikeratos, og i raseri ødela Antimakos sitt dikt. Men Platon, som den gang var en ung mann og beundret hans poesi, forsøkte å blidgjøre bitterheten av hans nederlag ved å si at det er den uvitende som lider av deres uvitenhet, som blinde ved deres blindhet.»
Han forfattet *Thebais* (Thebaiden) som var hans hovedverk, et epos i 24 bøker, om ekspedisjonen til de sju mot Theben. Dette verket fikk liten suksess i begynnelsen, men ble etter hvert meget beundret i antikken. Hans andre verker omfattet *Lyde*, to bøker i elegisk verspar modellert på *Nanno* av poeten Mimnermos, hvor tittelen er avledet fra Antimakos' elskerinne som han etter hennes død forsøkte å finne trøst i å fortelle historier fra gresk mytologi om heroiske katastrofer. I diktet var flere ulike mytologiske temaer ble knyttet til emnet ulykkelig kjærlighet. Som *Thebais* fikk det først innflytelse i senere tid. Han komponerte også en poetisk lovprisning av den spartanske hærføreren Lysandros (se over).

Se også
-------

* *Thebaiden*

Referanser
----------

1. 1 2   Virtual International Authority File, besøkt 25. mai 2018[Hentet fra Wikidata]
2. ↑  Vessey, D. W. T. C. (1971): «The Reputation of Antimachus of Colophon» (JStore) i: *Hermes* **99**. Bd. H. 1, s. 1-10
3. ↑  Plutark: *Livet til Lysandros* 18, i: Edmonds, J. M. red.: *Elegy and Iambus, Volume I*
4. ↑  Crawford, Michael H.; Whitehead, David (1983): *Archaic and Classical Greece: A Selection of Ancient Sources in Translation*, Cambridge University Press, s. 476
5. ↑  Plutark: *Consul, ad Apoll.* 9; Athenaios, xiii. 597.

Litteratur
----------

* Benecke, Edward (2004): *Antimachus of Colophon And the Position of Women in Greek Poetry*, Kessinger Publishing
* Matthews, Victor J. (1996): *Antimachus of Colophon: Text and Commentary*, E.J. Brill
* Lamberton, Robert (15. september 2011): «Antimachus of Colophon», *The Homer Encyclopedia*, DOI: 10.1002/9781444350302.wbhe0136

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Deutsche Biographie **·** BIBSYS **·** VIAF **·** VIAF **·** VIAF **·** VIAF **·** VIAF **·** VIAF **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** ICCU **·** BNE **·** CiNii
 |